Vanessa Angel

Vanessa Madeline Angel (Londres, 1966ko azaroaren 10a) Ingalaterrako aktorea eta modelo izana da, Weird Science telesailean Lisaren rola betetzeagatik da ezaguna. Kingpin filmean Claudia izan zen.

Biografia 
Oso gaztea zela modeloen agente batek aurkitu zuen eta 16 urterekin Ford Models agentziarekin kontratua sinatu eta New Yorkera joan zen. Vogue eta Cosmopolitan aldizkarietan agertu zen eta Diet Pepsi "neska" izan zen. Vogueren kasuan neska britainiar bat azalean agertzen ez zela sei urte ziren. New Yorkeko Actors Studio famatuan aktore ikasketak egin zituen. 1996. urtean Rick Otto aktorearekin ezkondu zen eta alaba bat dute elkarrekin.

Aktore ibilbidea 
1985. urtean Spies Like Us filmean egin zuen aktore gisako lehen lana. Sobietarren misil bat zaindu behar zuen espia zen eta Dan Aykroydek egiten zuen pertsonaiarekin egiten zuen lo. 1990. urtean King of New York filmean paper txiki bat bete zuen eta hurrengo urteetan telesail ezagunetako kapitulu batzutan agertu zen, Baywatch (1991, 3 kapitulu), Murder, She Wrote (1993, kapitulu bat), Melrose Place (1993, 2 kapitulu). Azken honetan supermodelo ero, bisexual eta drogazalea antzeztu zuen.

1994. urtean famatu egingo zuen Weird Science telesailean hartu zuen parte. Izen bereko Weird Science filmak izan zuen arrakastaren ondoren sorturiko telesaila izan zen. Ordenagailu bidez sorturiko Lisa izeneko emakumezko genio baten papera egiten zuen. Bost denboraldi bete zituen telesailak, 1998 artean. Bitartean 1995ean Hercules: The Legendary Journeys telesailean 3 kapitulutan Xena-ren papera egiteko aukeratu izan zen, baina gaixotu eta uko egin behar izan zion. Lucy Lawlessek ordezkatu zuen, eta gerora Xena-ren telesaila ere egin zen. 1996. urtean Kingpin filmean Claudia-ren papera bete zuen.

Hurrengo urteetan hainbat filme eta telesailetan hartu zuen parte, geheinetan komedia batean neska ederraren rola betez. 2000 urtean zientzia fikziozko Stargate SG-1 telesailean Anise-Freya izan zen hiru kapitulutan. 2005ean Entourage telesailean kameo bat egin zuen beraren papera eginez.

Filmografia

Filmeak

Telesailak

Erreferentziak

Kanpo estekak 

 Aktorearen IMDBko fitxa irakurgai 

Ingalaterrako aktoreak
Erresuma Batuko modeloak
Londrestarrak